પરંતુ તે વાતમાં રહેલ પાત્રોનો સાચો પરિચય તો જમાદારો શકિતસિંહ અને મંગળસિંહ પાસેથી જ મળી શકે તેમ હોય જયદેવે આ બંને જમાદારોને વિશ્રામગૃહમાં બોલાવી મુત્સદી પૂર્વક જમાદાર ભારતસિંહ ઉર્ફે ‘સવાઈ રીબેરો’એ કહેલ વાત છુપાવી રાખીને મુળી તાલુકાના રાજકારણ અને પોલીસના સંબંધો, તેમજ પોલીસનો ઉપયોગ દૂ‚પયોગ વિશે ચર્ચા કરતા જે વાત જાણવા મળી તે વાત પણ કદી જયદેવે કયાંય સાંભળેલી કે વાંચેલી પણ નહિ આ રાજકારણની અસર ફકત મૂળી પોલીસ ને જ નહિ પણ લગભગ તમામ સરકારી તંત્રો અને જીલ્લાના રાજકારણને પણ પ્રભાવીત અને અસર કરતુ હતુ આ રાજકારણ હતુ મુળીનું એક હથ્થુ રાજકારણ અને તેનું સમગ્ર તાલુકામાં પાકુ નેટવર્ક અને તેનો પ્રજા પર ગજબનાક પ્રભાવ અને ભય હતો.